በኮሮና ቫይረስ የሞቱ ሰዎች ቁጥር 11 ደረሰ
አዲስ አበባ፦ ባለፉት 24 ሰዓታት በኮረና ቫይረስ ተጨማሪ 3 ሰዎች ሕወታቸው ማለፉ ተገለፀ። አጠቃላይ በቫይረሱ ሕይወታቸው ያለፉ ሰዎች ቁጥር 11 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት በኮሮና ቫይረስ ተጨማሪ 3 ሰዎች ሕወታቸው አልፏል። አጠቃላይ በቫይረሱ ሕይወታቸው ያለፉ ሰዎች ቁጥርም 11 ደርሷል።
ባለፉት 24 ሰዓታት የላቦራቶሪ ምርመራ ከተደረገላቸው 2 ሺህ 836 ሰዎች መካከል109 ሰዎች ቫይረሱ ተገኝቶባቸውል። ቫይረሱ የተገኘባቸው 61 ወንድ እና 48 ሴት ኢትዮጵያን መሆናቸውን ገልፀዋል። 
ቫይረሱ የተገኘባቸው ሰዎች ዕድሜ ከ5 – 70 ክልል ውስጥ የሚገኙ ናቸው። 2 የጉዞ ታሪክ ያላቸው፣ 13 በበሽታው ከተያዘ ሰው ጋር ንክኪ የነበራቸው ሲሆኑ፣ 94 የውጭ አገር የጉዞ ታሪክ የሌላቸው፣ በበሽታው ከተያዘ ሰው ጋር ንክኪ ያልነበራቸው መሆኑን አመልክተዋል።
ቫይረሱ ከተገኘባቸው 99 ከአዲስ አበባ፣ 2 ከትግራይ፣ 5 ኦሮሚያ፣ 3 ከሐረሪ ክልል መሆኑንም ጠቁመዋል።
ባለፉት 24 ሰዓት ውስጥ 1 ሰው ከበሽታው ማገገሙን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 209 መድረሱንም አመልክተዋል።
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 1172 መሆኑን ጠቁመው ፥ ከእነዚህም ውስጥ 950 ሰዎች በለይቶ ህክምና ላይ መሆናቸውን፤ 4 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ109 ሺህ 451 ሰዎች የላቦራቶሪ ምርመራ መሠራቱንም ገልፀዋል። 
በቫይረሱ 11 ሰዎች ህይወት ማለፉ የሚታወስ ሲሆን፥ ሁለት የውጭ አገር ሰዎች ደግሞ ወደ አገራቸው እንዲመለሱ መደረጉ አይዘነጋም።
አዲስ ዘመን ግንቦት 24/2012በጋዜጣው ሪፖርተርበአዲስ አበባ የኮሮና ቫይረስ ምርመራ በስፋት እየተካሄደ 
መሆኑን ዶክተር ሊያ አስታወቁአዲስ አበባ፦ በአዲስ አበባ በኮሮና ቫይረስ የሚያዙ ሰዎች ቁጥር መበራከቱን ተከትሎ ምርመራው በስፋት እየተካሄደ መሆኑን የጤና ሚኒስትሯ ዶክተር ሊያ ታደሰ ገለፁ። 
የጤና ሚኒስትሯ ዶክተር ሊያ ታደሰ ጥናንት እንደገለፁት፣ የኮቪድ-19 ወረርሽኝ በአዲስ አበባ በኅብረተሰቡ ውስጥ መሰራጨቱ ተረጋግጧል። ይህን ተከትሎም የምርመራ አድማሱን በማስፋት በተለይም በሥራቸው ባህሪይ ለቫይረሱ ተጋላጭ የሆኑ የህብረተሰብ ክፍሎች ላይ ምርመራው ተጠናክሯል 
በተለይም የቫይረሱ ሥርጭት በስፋት በተስተዋለባቸው የአዲስ አበባ ልደታና አዲስ ከተማ ከፍለ ከተሞችና አካባቢዎች የምርመራ ሥራው እየሰፋ መሆኑን የተናገሩት። 
በከተማዋ የሚደረገውን እንቅስቃሴ መዝጋት ሁነኛ መፍትሄ አይደለም ያሉት ሚኒስትሯ፣ ቫይረሱን ለመከላከል የሚወጡ መመሪያዎችን መተግበር ከተቻለ ሥርጭቱን መቀነስ እንደሚቻል ገልፀዋል። 
በተጓዳኝም ቫይረሱ በማኅበረሰቡ ውስጥ ያለበትን ደረጃ ማወቅ የሚያስችል የአንቲ ቦዲ ቴስት ወይም ከደም ናሙና በመውሰድ የመመርመር ሥራ በቅርቡ ይጀመራል ብለዋል። 
የምርመራ ሥራውን በአዲስ አበባ ሳይወሰን በክልሎችም የማስፋት ሥራ ተጠናክሮ መቀጠሉንም ጠቁመዋል። 
የኮሮና ቫይረስ ምርመራ የሚካሄድባቸው ማዕከላት ቁጥር 29 መድረሱንና ለእነዚህም 32 የመመርመሪያ መሣሪያዎች መገጠማቸውን ገልፀዋል።
ማዕከላቱ በሙሉ አቅማቸው መሥራት ከቻሉ በቀን እስከ 7 ሺህ 500 ሰዎችን መመርመር እንደሚችሉ ጠቁመው፣ አሁን ላይ በቀን እስከ 5 ሺህ ሰው እየመረመሩ መሆኑን ተናግረዋል።
በተጓዳኝ የመመርመሪያ ኪቶችን በግዥና በልገሳ ለማሰባሰብ ጥረቶች አየተደረጉ መሆኑንና ይህም ተጠናክሮ እንደሚቀጥል አረጋገጠዋል። 
ለቫይረሱ ህሙማን የሚያገለግሉና በአገር አቀፍ ደረጃ ወረርሽኙን ለመከላከል የሚያግዙ የጽኑ ህሙማን የመተንፈሻ አካል ድጋፍ መሣሪያዎችን የማስፋት ሥራ መሠራቱንም ዶክተር ሊያ ጠቁመዋል። 
ቫይረሱ በአገሪቱ በተከሰተ ጊዜ የነበሩት የጽኑ ህሙማን የመተንፈሻ አካል ድጋፍ መሣሪያዎች በቁጥር 22 እንደነበር አስታውሰው አሁን 221 መድረሱን ተናግረዋል። 
ቁጥሩን ማሳደግ የተቻለው በግዥና ከአገልግሎት ውጭ የነበሩ መሣሪያዎችን በመጠገንና ወደ ሥራ በማስገባት መሆኑንም አብራርተዋል።
በቅርቡ በግዥና በልገሳ የሚገቡ የመተንፈሻ አካል ድጋፍ መሣሪያዎች መኖራቸውን ጠቁመዋው፣ በአገር አቀፍ ደረጃ 3 ሺህ 600 ኦክስጅኖችም ተዘጋጅተዋል ብለዋል። 
ሚኒስቴሩ ኦክስጅን የሚያመርቱ ተቋማት ምርቱን በስፋት እንዲያቀርቡ ለማስቻል ድጋፍ ማድረጉንም አስታውቀዋል። 
ዶክተር ሊያ ኅብረተሰቡ በመንግሥትና በጤና ባለሙያዎች የሚሰጡ መመሪያዎችን በመተግበር እያደረገ ያለውን ጥንቃቄ እንዲቀጥልም ጥሪ አቅርበዋል።አዲስ ዘመን ግንቦት 24/2012በጋዜጣው ሪፖርተር